Obec Radvanovce v súlade s ustanovením § 6 zákona č. 369/1990 Zb. o obecnom zriadení v znení neskorších predpisov a § 7 a nasl. zákona č. 138/1991 Zb. o majetku obcí v znení neskorších právnych

predpisov vydáva toto:

**VŠEOBECNE ZÁVÄZNÉ NARIADENIE OBCE RADVANOVCE**

č. 4 /2023

**o hospodárení a nakladaní s majetkom obce**

*Návrh VZN vyvesený na úradnej tabuli v obci Radvanovce dňa: 22.08.2023*

*Návrh VZN zvesený dňa:*

*VZN schválené dňa:*

*Schválené VZN vyvesené dňa:*

*Schválené VZN zvesené dňa:*

*VZN nadobúda účinnosť:*

**Článok 1**

**Úvodné ustanovenia a vymedzenia pojmov**

1. Majetkom obce sú veci vo vlastníctve obce a majetkové práva. Majetkom obce sú hnuteľné a nehnuteľné veci, finančné prostriedky, pohľadávky ako aj iné majetkové práva, ktoré sú vo vlastníctve obce alebo ktoré obec nadobudne prechodom majetku zo štátu – Slovenskej republiky podľa osobitných predpisov, alebo vlastnou činnosťou.
2. Toto všeobecne záväzné nariadenie sa vzťahuje na hospodárenie a nakladanie s majetkom vo vlastníctve obce.
3. Toto všeobecne záväzné nariadenie sa nevzťahuje na nakladanie a hospodárenie s cennými papiermi, finančnými prostriedkami a majetkom, ak nakladanie a hospodárenie s týmto majetkom upravuje osobitný právny predpis.
4. Pokiaľ osobitný právny predpis nestanovuje inak, darovanie majetku obce nie je prípustné.
5. Obec v súvislosti s hospodárením a nakladaním s majetkom vykonáva najmä tieto úkony:

a) zveruje majetok do správy rozpočtovej alebo príspevkovej organizácie zriadenej podľa osobitného právneho predpisu,

b) vkladá majetok ako vklad do základného imania existujúcej alebo obcou zakladanej obchodnej spoločnosti,

c) predáva, kupuje, zamieňa, prenajíma alebo vypožičiava majetok,

d) podniká s majetkom,

e) prijíma úvery/pôžičky,

f) preberá, odpúšťa a uznáva dlhy,

g) poskytuje majetok ako zábezpeku svojich záväzkov,

h) rozhoduje o likvidácii majetku.

1. Všetky právne úkony spojené s nakladaním s majetkom obce musia mať písomnú formu, inak sú neplatné.
2. Fyzická osoba a právnická osoba, ktorá nie je subjektom verejnej správy, ktorá má povinnosť zapisovať sa do registra partnerov verejného sektora, môže byť nadobúdateľom majetku obce len vtedy, ak je zapísaná v registri partnerov verejného sektora.

**Článok 2**

**Zásady hospodárenia s majetkom obce**

1. Orgány obce a ostatné subjekty oprávnené hospodáriť a nakladať s majetkom obce sú povinné hospodáriť s majetkom obce v prospech rozvoja obce a jej občanov a ochrany a tvorby životného prostredia.
2. Orgány obce a ostatné subjekty oprávnené hospodáriť a nakladať s majetkom obce sú povinné

majetok obce zveľaďovať, chrániť a zhodnocovať. Sú povinné najmä:

a) udržiavať a užívať majetok,

b) chrániť majetok pred poškodením, zničením, stratou alebo zneužitím,

c) používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi,

d) viesť majetok v účtovníctve podľa osobitného predpisu.

**Článok 3**

**Evidencia majetku obce**

Orgány obce a ostatné subjekty oprávnené hospodáriť a nakladať s majetkom obce sú povinné viesť o majetku evidenciu podľa osobitných právnych predpisov, najmä podľa zákona č. 431/2002 Z. z. o účtovníctve v znení neskorších právnych predpisov.

**Článok 4**

**Správa majetku obce**

1. Správa majetku obce je súhrn oprávnení a povinností správcu k tej časti majetku, ktorú mu obec zverila do správy alebo ktorú správca nadobudol vlastnou činnosťou. Správca je povinný majetok obce držať, užívať na plnenie úloh v rámci predmetu činnosti alebo v súvislosti s ním, brať z neho úžitky a nakladať s ním v súlade s týmto zákonom a so zásadami hospodárenia s majetkom obce.
2. Správca nemôže nadobudnúť majetok do svojho vlastníctva. Majetok, ktorý správca nadobúda, je vlastníctvom obce. Správca vykonáva právne úkony pri správe majetku obce v mene obce. Správca koná v mene obce pred súdmi a inými orgánmi vo veciach, ktoré sa týkajú majetku obce, ktorý spravuje.
3. Správa majetku obce vzniká

a) zverením majetku obce do správy správcu,

b) prevodom správy majetku obce,

c) nadobudnutím majetku do vlastníctva obce vlastnou činnosťou správcu.

1. Majetok obce zverený do správy určí obec pri zriadení správcu v zriaďovacej listine. So súhlasom obecného zastupiteľstva môže starosta zveriť správcovi do správy ďalší majetok obce, a to na základe písomného protokolu o zverení majetku do správy správcu.
2. Správca je povinný viesť o majetku evidenciu podľa osobitných právnych predpisov, najmä podľa zákona č. 431/2002 Z. z. o účtovníctve v znení neskorších právnych predpisov. Zároveň je povinný viesť a uchovávať všetku dokumentáciu týkajúcu sa zvereného majetku.
3. Starosta je oprávnený odňať správu majetku obce, a to aj bez uvedenia dôvodu. V prípade odňatia správy majetku obce je správca povinný protokolárne odovzdať odňatý majetok starostovi obce spolu so všetkou dokumentáciou vzťahujúcou sa k odňatému majetku, a to najneskôr do 15 (pätnásť) dní od doručenia písomného oznámenia starostu obce o odňatí správy majetku obce.
4. Prevod správy majetku obce medzi správcami sa uskutočňuje zmluvou o prevode správy. Zmluva o prevode správy musí mať písomnú formu a musí obsahovať, okrem náležitostí ustanovených v osobitnom predpise, najmä určenie predmetu prevodu, účel jeho využitia, deň prevodu a dohodnutú cenu, ak je prevod odplatný. Na platnosť zmluvy o prevode správy sa vyžaduje predchádzajúci písomný súhlas starostu obce. Správca je povinný spolu so žiadosťou o udelenie súhlasu s prevodom správy predložiť aj návrh zmluvy o prevode správy majetku obce. V prípade, ak písomný súhlas starostu obce nebude udelený ani do 30 (tridsať) dní od doručenia žiadosti o jeho udelenie platí, že starosta obce s prevodom správy majetku obce nesúhlasí.
5. Správcovia si môžu zmluvou o zámene správy vzájomne vymeniť majetok obce vo svojej správe. Zmluva o zámene správy musí mať písomnú formu a musí obsahovať, okrem náležitostí ustanovených v osobitnom predpise, najmä určenie predmetu zámeny, účel jeho využitia a deň účinnosti zámeny správy. Na platnosť zmluvy o prevode správy sa vyžaduje predchádzajúci písomný súhlas starostu obce. Správca je povinný spolu so žiadosťou o udelenie súhlasu so zámenou správy predložiť aj návrh zmluvy o prevode správy majetku obce. V prípade, ak písomný súhlas starostu obce nebude udelený ani do 30 (tridsať) dní od doručenia žiadosti o jeho udelenie platí, že starosta obce s prevodom správy majetku obce nesúhlasí.

**Článok 5**

**Vymedzenie kompetencií v súvislosti s hospodárením a nakladaním s majetkom obce**

1. S majetkom obce sú oprávnení nakladať a hospodáriť:

a) starosta,

b) obecné zastupiteľstvo,

1. Obecné zastupiteľstvo schvaľuje:

a) nadobúdanie nehnuteľného majetku obcou s výnimkou prípadov nadobúdania nehnuteľného majetku na základe zákona,

b) prevod a spôsob prevodu nehnuteľného majetku; to neplatí, ak sa jedná o prevod nehnuteľného majetku podľa osobitných právnych predpisov,

c) prevod a podmienky prevodu nehnuteľného majetku obce priamym predajom,

d) podmienky obchodnej verejnej súťaže, ak sa má prevod majetku obce realizovať na základe obchodnej verejnej súťaže,

e) nájom a podmienky nájmu majetku obce,

f) uzatvorenie zmluvy o budúcej zmluve v súvislosti s hospodárením a nakladaním s majetkom obce,

g) prevod hnuteľného majetku obce, ktorého všeobecná hodnota stanovená podľa osobitného predpisu prevyšuje sumu 5.000,- EUR,

h) zriadenie vecného bremena k majetku obce a zriadenie vecného bremena v prospech obce,

i) výpožičku nehnuteľného majetku obce a výpožičku hnuteľného majetku obce, ktorého všeobecná hodnota stanovená podľa osobitného predpisu prevyšuje sumu 3.500,- EUR,

j) vklad majetku obce do základného imania existujúcich alebo obcou zakladaných obchodných spoločností,

k) zriadenie záložného práva k majetku obce,

l) nakladanie s cennými papiermi a majetkovými podielmi na právnických osobách, dôsledkom ktorého je zmena vlastníctva,

m) uznanie alebo prevzatie dlhu vo výške prevyšujúcej 500,- EUR,

n) poskytnutie pôžičky alebo úveru obci (obec vystupuje na strane dlžníka),

o) poskytnutie pôžičky alebo úveru obcou (obec vystupuje na strane veriteľa),

p) upustenie od vymáhania pohľadávky prevyšujúcej sumu 500,- EUR, vzdanie sa práva v hodnote prevyšujúcej sumu 500,- EUR,

r) zriadenie a realizácie predkupného práva obcou alebo v prospech obce,

s) postúpenie pohľadávky obce tretej osobe,

t) koncesné zmluvy na uskutočnenie stavebných prác alebo koncesné zmluvy na poskytnutie služby uzatvorené podľa osobitného predpisu, a to trojpätinovou väčšinou všetkých poslancov,

u) zámer realizovať zlepšenie energetickej efektívnosti budovy alebo zariadenia vo vlastníctve obce prostredníctvom energetickej služby s garantovanou úsporou energie poskytovanej na základe zmluvy o energetickej efektívnosti pre verejný sektor,

v) ďalšie úkony, o ktorých tak ustanovuje osobitný právny predpis.

1. Obecné zastupiteľstvo rozhoduje o úkonoch podľa bodu 2 tohto článku uznesením. Uznesenie obecného zastupiteľstva musí obsahovať najmä:

a) miesto a čas rokovania obecného zastupiteľstva,

b) opis jednotlivých bodov rokovania obecného zastupiteľstva,

c) špecifikáciu majetku, ktorého sa úkon týka, identifikačné údaje osôb (meno, priezvisko, dátum narodenia, adresa trvalého bydliska, ak sa jedná o fyzickú osobu, obchodné meno, sídlo, IČO, ak sa jedná o právnickú osobu, spolu s uvedením mena a priezviska osoby konajúcej v mene právnickej osoby) a výšku odplaty a spôsob jej určenia,

d) rozhodnutie obecného zastupiteľstva s uvedením výsledku hlasovania.

1. Otázky týkajúce sa hospodárenia alebo nakladania s majetkom obce, ktoré nie sú zverené do právomoci obecného zastupiteľstva, patria do právomoci starostu. V prípade sporu rozhoduje o hospodárení a nakladaní s majetkom obce obecné zastupiteľstvo

**Článok 6**

**Prevod majetku obce**

1. Prevody majetku obce je možné vykonať:

a) na základe obchodnej verejnej súťaže,

b) dobrovoľnou dražbou alebo

c) priamym predajom najmenej za cenu vo výške všeobecnej hodnoty majetku stanovenej podľa osobitného predpisu.

1. Prevod majetku obce podľa bodu 1 tohto článku nie je možné vykonať, ak sa jedná o:

a) nehnuteľný majetok, ktorý je obec povinná previesť podľa osobitného predpisu alebo ktorým sa realizuje právo na prednostný prevod podľa osobitného predpisu,

b) pozemok zastavaný stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou,

c) podiel majetku obce, ktorým sa realizuje zákonné predkupné právo,

d) hnuteľnú vec, ktorej zostatková cena je nižšia ako 3 500 eur,

e) prevod majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer previesť majetok týmto spôsobom je obec povinná zverejniť najmenej 15 dní pred schvaľovaním prevodu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby,

f) prevod nehnuteľného majetku obce do vlastníctva registrovaného sociálneho podniku ako formy investičnej pomoci.

1. Obec zverejní zámer predať svoj majetok a jeho spôsob na svojej úradnej tabuli, na internetovej stránke obce, ak ju má obec zriadenú, a v regionálnej tlači.

**Článok 7**

**Priamy predaj majetku obce**

1. Obec môže previesť vlastníctvo svojho majetku priamym predajom, ak všeobecná hodnota majetku stanovená podľa osobitného predpisu nepresiahne sumu 40 000 EUR.
2. Obec zverejní zámer predať svoj majetok priamym predajom najmenej na 15 dní. Zároveň zverejní lehotu na doručenie cenových ponúk záujemcov.
3. Obec nemôže previesť vlastníctvo svojho majetku priamym predajom na fyzickú alebo právnickú osobu, o ktorých to ustanovuje osobitný právny predpis.
4. Žiadosť o prevod vlastníctva k majetku obce musí obsahovať:

a) identifikačné údaje účastníka (meno, priezvisko, dátum narodenia, adresa trvalého bydliska, ak sa jedná o fyzickú osobu, obchodné meno, sídlo, IČO, ak sa jedná o právnickú osobu, spolu s uvedením mena a priezviska osoby konajúcej v mene právnickej osoby),

b) špecifikácia majetku tak, aby nemohlo dôjsť k jeho zámene,

c) navrhovanú kúpnu cenu, ktorá nesmie byť nižšia ako je všeobecná hodnota majetku stanovená podľa osobitného predpisu.

1. V prípade, ak žiadateľ nespĺňa stanovené podmienky alebo žiadosť neobsahuje požadované náležitosti, najmä dostatočnú špecifikáciu majetku, obec oznámi žiadateľovi, že na jeho žiadosť sa prihliadať nebude. V žiadosti musí byť uvedená cena, za ktorú má žiadateľ záujem majetok obce nadobudnúť.
2. Osoba, ktorá má záujem o nadobudnutie vlastníctva k majetku obce, je povinná mať ku dňu podania žiadosti vysporiadané všetky záväzky voči obci po lehote splatnosti, inak jej žiadosť nebude predložená na prerokovanie obecným zastupiteľstvom. Žiadateľ je povinný k žiadosti pripojiť čestné vyhlásenie o tom, že ku dňu podania žiadosti má vysporiadané všetky záväzky voči obci po lehote splatnosti.
3. Náklady spojené s vyhotovením geometrických plánov, znaleckých posudkov a pod. znáša v celom rozsahu žiadateľ, pričom geometrický plán alebo znalecký posudok vypracuje osoba, ktorú určí obec. Žiadateľ je povinný zložiť preddavok na úhradu týchto nákladov vo výške a v lehote určenej obcou. V prípade, ak preddavok na náhradu nákladov nebude riadne a včas uhradený, obec oznámi žiadateľovi, že na jeho žiadosť sa prihliadať nebude.
4. V prípade, ak žiadateľ splní všetky stanovené podmienky, obec mu predloží návrh na uzatvorenie zmluvy. Lehota na prijatie návrhu je 15 dní. V prípade, ak v tejto lehote nedôjde k podpisu zmluvy žiadateľom, žiadosť bude odmietnutá a ďalej sa na ňu prihliadať nebude. Náklady, ktoré obci v súvislosti s vypracovaním zmluvy a požadovaným prevodom majetku obce vznikli, znáša v celom rozsahu žiadateľ, ktorý je povinný ich uhradiť do 15 dní od doručenia ich vyúčtovania.
5. Po schválení predaja majetku príslušným orgánom (starosta alebo obecné zastupiteľstvo) bude návrh zmluvy predložený na podpis starostovi obce. Kúpna zmluva musí obsahovať záväzok kupujúceho zaplatiť kúpnu cenu v plnej výške do 7 dní odo dňa nadobudnutia jej účinnosti.
6. V prípade povinne zverejňovanej zmluvy obec zabezpečí jej zverejnenie v súlade s právnymi predpismi.
7. Každá uzatvorená zmluva bude mať svoje označenie s dodatkom určujúcim rok jej uzatvorenia a jej poradie v príslušnom kalendárnom roku.

**Článok 8**

**Obchodná verejná súťaž**

1. Podmienky obchodnej verejnej súťaže obec uverejní minimálne na 15 dní pred uzávierkou na podávanie návrhov do obchodnej verejnej súťaže.
2. Oznámenie v regionálnej tlači musí obsahovať aj miesto, kde budú zverejnené podmienky dražby.
3. Každý uchádzať je povinný predložiť ponuku v súlade s podmienkami obchodnej verejnej súťaže. Ponuka uchádzača musí obsahovať:

a) identifikačné údaje uchádzača (meno, priezvisko, dátum narodenia, adresa trvalého bydliska, ak sa jedná o fyzickú osobu, obchodné meno, sídlo, IČO, ak sa jedná o právnickú osobu, spolu s uvedením mena a priezviska osoby konajúcej v mene právnickej osoby),

b) špecifikácia majetku tak, aby nemohlo dôjsť k jeho zámene,

c) navrhovanú kúpnu cenu.

1. Každý uchádzač je povinný zložiť na účet obce finančnú zábezpeku vo výške 5% z navrhovanej kúpnej ceny, ktorá bude u víťaza predstavovať časť kúpnej ceny, neúspešným uchádzačom súťaže bude zábezpeka vrátená do 10 dní od vyhodnotenia obchodnej verejnej súťaže. V prípade, ak finančná zábezpeka nebude zložená na účet obce najneskôr deň pred uzávierkou na podávanie návrhov do obchodnej verejnej súťaže, na predloženú ponuku sa prihliadať nebude.
2. Starosta určí trojčlennú komisiu na otvorenie a vyhodnotenie ponúk. Obec uzatvorí zmluvu s uchádzačom, ktorého ponuka bola vyhodnotená ako najvýhodnejšia, pričom rozhodujúcim kritérium bude najmä cena za prevod majetku obce a platobné podmienky.
3. V prípade povinne zverejňovanej zmluvy obec zabezpečí jej zverejnenie v súlade s právnymi predpismi.
4. Každá uzatvorená zmluva bude mať svoje označenie s dodatkom určujúcim rok jej uzatvorenia a jej poradie v príslušnom kalendárnom roku.

**Článok 9**

**Dobrovoľná dražba**

1. Obec zverejní zámer predať svoj majetok a jeho spôsob na svojej úradnej tabuli, na internetovej stránke obce, ak ju má obec zriadenú, a v regionálnej tlači. Oznámenie v regionálnej tlači musí obsahovať aj miesto, kde budú zverejnené podmienky dražby.
2. Na prevod majetku obce dražbou sa vzťahuje osobitný zákon.

**Článok 10**

**Nadobúdanie majetku obcou**

1. Obec môže nadobúdať majetok od fyzických alebo právnických osôb odplatne alebo bezodplatne.
2. Obec môže nadobúdať majetok všetkými spôsobmi, s ktorými právne predpisy spájajú vznik vlastníckeho práva, vrátane vydržania.
3. Schváleniu obecným zastupiteľstvo podlieha nadobúdanie hnuteľných vecí v hodnote prevyšujúcej sumu 5.000 ,- EUR.

**Článok 11**

**Zriadenie vecného bremena k majetku obce**

1. Pokiaľ osobitný právny predpis neustanovuje inak, zriadenie vecného bremena k majetku obce je možné len za odplatu.
2. Žiadosť o zriadenie vecného bremena musí obsahovať:

a) identifikačné údaje žiadateľa (meno, priezvisko, dátum narodenia, adresa trvalého bydliska, ak sa jedná o fyzickú osobu, obchodné meno, sídlo, IČO, ak sa jedná o právnickú osobu, spolu s uvedením mena a priezviska osoby konajúcej v mene právnickej osoby),

b) špecifikácia majetku, ku ktorému má byť vecné bremeno zriadené tak, aby nemohlo dôjsť k jeho zámene,

c) navrhovanú výšku odplaty za zriadenie vecného bremena.

1. V prípade, ak žiadateľ nespĺňa stanovené podmienky alebo žiadosť neobsahuje požadované náležitosti, najmä dostatočnú špecifikáciu majetku, starosta oznámi žiadateľovi, že na jeho žiadosť sa prihliadať nebude.
2. Náklady spojené s vyhotovením geometrických plánov, znaleckých posudkov a pod. znáša v celom rozsahu žiadateľ, pričom geometrický plán alebo znalecký posudok vypracuje osoba, ktorú určí obec. Žiadateľ je povinný zložiť preddavok na úhradu týchto nákladov vo výške a v lehote určenej obcou. V prípade, ak preddavok na náhradu nákladov nebude riadne a včas uhradený, obec oznámi žiadateľovi, že na jeho žiadosť sa prihliadať nebude.
3. V prípade, ak žiadateľ splní všetky stanovené podmienky, obec mu predloží návrh na uzatvorenie zmluvy. Lehota na prijatie návrhu je 15 dní. V prípade, ak v tejto lehote nedôjde k podpisu zmluvy žiadateľom, žiadosť bude odmietnutá a ďalej sa na ňu prihliadať nebude. Náklady, ktoré obci v súvislosti s vypracovaním zmluvy a požadovaným zriadením vecného bremena obce vznikli, znáša v celom rozsahu žiadateľ, ktorý je povinný ich uhradiť do 15 dní od doručenia ich vyúčtovania.
4. Po schválení zriadenia vecného bremena príslušným orgánom (starosta alebo obecné zastupiteľstvo) bude návrh zmluvy predložený na podpis starostovi obce.
5. V prípade povinne zverejňovanej zmluvy obec zabezpečí jej zverejnenie v súlade s právnymi predpismi.
6. Každá uzatvorená zmluva bude mať svoje označenie s dodatkom určujúcim rok jej uzatvorenia a jej poradie v príslušnom kalendárnom roku.

**Článok 12**

**Nájom a výpožička majetku obce**

1. Obec môže prenechať majetok do užívania vo forme výpožičky na dobu určitú za podmienky, že majetok bude slúžiť na verejnoprospešný účel. Maximálna doba výpožičky je 15 dní.
2. Žiadosť o nájom/výpožičku majetku obce musí obsahovať:

a) identifikačné údaje účastníka (meno, priezvisko, dátum narodenia, adresa trvalého bydliska, ak sa jedná o fyzickú osobu, obchodné meno, sídlo, IČO, ak sa jedná o právnickú osobu, spolu s uvedením mena a priezviska osoby konajúcej v mene právnickej osoby),

b) špecifikácia majetku tak, aby nemohlo dôjsť k jeho zámene,

c) navrhovanú výšku nájomného.

1. V prípade, ak žiadosť neobsahuje dostatočnú špecifikáciu majetku, obec oznámi žiadateľovi, že jeho žiadosť odmieta a v ďalšom sa na ňu prihliadať nebude. V žiadosti musí byť uvedená výška nájomného, za ktorú má žiadateľ záujem majetok obce nadobudnúť do nájmu.
2. Obec prenajme majetok vo výške nájomného, ktoré musí zodpovedať obvyklému nájomnému, t.j. nájomnému, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci, s výnimkou

a) nájmu hnuteľnej veci vo vlastníctve obce, ktorej zostatková cena je nižšia ako 3.500 eur,

b) nájmu majetku obce, ktorého trvanie s tým istým nájomcom neprekročí desať dní v kalendárnom mesiaci,

c) nájmu majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby,

d) nájmu nehnuteľného majetku obce registrovanému sociálnemu podniku ako formy investičnej pomoci.

1. Osoba, ktorá má záujem o nájom/výpožičku majetku obce, je povinná mať ku dňu podania žiadosti vysporiadané všetky záväzky voči obci po lehote splatnosti, inak jej žiadosť nebude predložená na prerokovanie obecným zastupiteľstvom. Žiadateľ je povinný k žiadosti pripojiť čestné vyhlásenie o tom, že ku dňu podania žiadosti má vysporiadané všetky záväzky voči obci po lehote splatnosti.
2. V prípade, ak žiadateľ nespĺňa stanovené podmienky alebo žiadosť neobsahuje požadované náležitosti, najmä dostatočnú špecifikáciu majetku, obec oznámi žiadateľovi, že žiadosť odmieta a na jeho žiadosť sa prihliadať nebude.
3. Osoba, ktorá má záujem o nájom alebo výpožičku majetku obce, je povinná mať ku dňu podania žiadosti vysporiadané všetky záväzky voči obci po lehote splatnosti, inak jej žiadosť nebude predložená na prerokovanie obecným zastupiteľstvom. Žiadateľ je povinný k žiadosti pripojiť čestné vyhlásenie o tom, že ku dňu podania žiadosti má vysporiadané všetky záväzky voči obci po lehote splatnosti.
4. Náklady spojené s vyhotovením geometrických plánov, znaleckých posudkov a pod. znáša v celom rozsahu žiadateľ, pričom geometrický plán alebo znalecký posudok vypracuje osoba, ktorú určí obec. Žiadateľ je povinný zložiť preddavok na úhradu týchto nákladov vo výške a v lehote určenej obcou. V prípade, ak preddavok na náhradu nákladov nebude riadne a včas uhradený, obec oznámi žiadateľovi, že na jeho žiadosť sa prihliadať nebude.
5. V prípade, ak žiadateľ splní všetky stanovené podmienky, obec mu predloží návrh na uzatvorenie zmluvy. Lehota na prijatie návrhu je 15 dní. V prípade, ak v tejto lehote nedôjde k podpisu zmluvy žiadateľom, žiadosť bude odmietnutá a ďalej sa na ňu prihliadať nebude. Náklady, ktoré obci v súvislosti s vypracovaním zmluvy a požadovaným prevodom majetku obce vznikli, znáša v celom rozsahu žiadateľ, ktorý je povinný ich uhradiť do 15 dní od doručenia ich vyúčtovania.
6. Po schválení nájmu/výpožičky majetku príslušným orgánom (starosta alebo obecné zastupiteľstvo) bude návrh zmluvy predložený na podpis starostovi obce.
7. V prípade povinne zverejňovanej zmluvy obec zabezpečí jej zverejnenie v súlade s právnymi predpismi.
8. Každá uzatvorená zmluva bude mať svoje označenie s dodatkom určujúcim rok jej uzatvorenia

a jej poradie v príslušnom kalendárnom roku.

**Článok 13**

**Správa pohľadávok obce**

1. Obec je povinná dbať o to, aby všetky povinnosti dlžníka boli riadne a včas splnené, prípadne, aby všetky pohľadávky obce boli riadne a včas uplatnené na súde alebo na inom príslušnom orgáne verejnej moci.
2. Obec môže upustiť od vymáhania pohľadávky, ak:

a) dlžník zomrel a pohľadávka nemôže byť uspokojená ani jej vymáhaním voči dedičom dlžníka,

b) pohľadávka sa premlčala a dlžník vzniesol námietku premlčania,

c) s prihliadnutím na všetky okolnosti je zrejmé, že ďalšie vymáhanie pohľadávky by bolo neúspešné alebo by bolo nehospodárne,

d) pohľadávka je nedobytná, pretože dlžník (fyzická osoba) sa zdržiava na neznámom mieste a jeho pobyt nie je možné zistiť ani z registra obyvateľov SR.

**Článok 14**

**Inventarizácia majetku obce, vyradenie a likvidácia majetku obce**

1. Skutočný stav majetku obce sa zisťuje inventarizáciou, ktorá sa vykonáva v lehotách a spôsobom ustanoveným osobitnými právnymi predpismi.
2. Za účelom vyradenia a likvidácie majetku obce starosta určí 3-člennú komisiu, ktorá po zhodnotení stavu odporučí alebo neodporučí vyradenie a likvidáciu majetku.
3. Návrh na vyradenie a likvidáciu majetku vypracuje starosta alebo ním poverená osoba a musí obsahovať najmä:

a) špecifikáciu majetku a jeho fotodokumentáciu,

b) listiny preukazujúce vlastníctvo obce,

c) dôvody na vyradenie a likvidáciu majetku,

d) výšku obstarávacej hodnoty vyraďovaného majetku,

e) výšku zostatkovej hodnoty vyraďovaného majetku,

f) navrhovaný spôsob likvidácie majetku,

g) predpokladanú výšku nákladov spojených s vyradením a likvidáciou majetku.

**Článok 15**

**Majetkové podiely a cenné papiere obce**

1. Obecné zastupiteľstvo schvaľuje:

a) vklad (peňažný alebo nepeňažný) do základného imania obchodných spoločností,

b) nadobúdanie a prevod obchodného podielu v obchodnej spoločnosti, akcií alebo inej formy majetkovej účasti obce v obchodných spoločnostiach a iných právnických osobách,

c) zrušenie a zánik majetkovej účasti obce v obchodných spoločnostiach a iných právnických osobách,

d) zmenu právnej formy, zrušenie a zánik obchodných spoločností a iných právnických osôb, ktorých je obec spoločníkom,

e) voľbu alebo odvolanie zástupcov obce do orgánov obchodných spoločností a iných právnických osôb, ktorých je obec spoločníkom.

1. Starosta alebo ním poverená osoba vykonáva práva spoločníka v obchodných spoločnostiach a iných právnických osobách, ktorých je obec spoločníkom.
2. Nakladanie s cennými papiermi sa spravuje osobitným právnym predpisom.
3. Pokiaľ osobitný zákon neustanovuje inak, pri nakladaní s cennými papiermi a majetkovými podielmi na právnických osobách, dôsledkom ktorého je zmena vlastníctva, postupuje obec podľa zákona č. 138/1991 Zb. o majetku obcí v znení neskorších právnych predpisov.
4. Zástupcovia obce v štatutárnych, riadiacich a kontrolných orgánov právnických osôb založených obcou alebo v ktorých má obec postavenie ovládajúcej osoby alebo rozhodujúci vplyv, konajú v záujme obce a kladú dôraz na transparentnosť a efektívnosť nakladania s majetkom.

**Článok 16**

**Záverečné ustanovenia**

1. Všeobecne záväzné nariadenie obce Radvanovce č. 4/2023 o hospodárení a nakladaní s majetkom obce schválilo obecné zastupiteľstvo obce Radvanovce dňa ....................., uznesením č. ........................
2. Toto všeobecne záväzné nariadenie nadobúda účinnosť dňa ............... .

..........................................................

Obec Radvanovce

Peter Dzugas, starosta obce